Քրեական դատավարության տարբեր մասնակիցների օրինական շահերը կարող են ունենալ հակադիր ուղղվածություն, ինչը ծնում է մրցակցություն նրանց միջև: Այդ կապակցությամբ, ակներև է, որ ժողովրդավարական պետության քրեական դատավարության համար օրինական շահերի պաշտպանությունը ոչ պակաս հրատապ է, քան իրավունքների ու ազատությունների պաշտպանությունը: Դա պայմանավորված է այն բանով, որ օրինական շահերը հնարավոր են դարձնում մրցակցությունը քրեական դատավարությունում: Քրեական դատավարության տարբեր մասնակիցների օրինական շահերի բախումը արդարադատության հիմքն է: Դրա շնորհիվ վերոնշյալ մասնակիցները հիմնավորում են իրենց դիրքորոշումը առկա ապացույցների օգնությամբ կամ դրանք հերքելու միջոցով: